హైదరాబాద్ (ఆంధ్రజ్యోతి బిజినెస్) : మార్చితో ముగిసిన త్రైమాసికంలో  లారస్ లాబ్స్ ప్రోత్సాహకర ఫలితాలను ప్రకటించింది. జనవరి-మార్చి త్రైమాసికంలో కంపెనీ 466.6 కోట్ల రూపాయల మొత్తం రాబడులపై 74.3 కోట్ల రూపాయల నికర లాభాన్ని సాధించింది. 2015-16 ఆర్థిక సంవత్సరం ఇదే కాలం (53.4 కోట్ల రూపాయలు)తో పోల్చితే నికర లాభం 39 శాతం వృద్ధి చెందింది. కాగా మార్చితో ముగిసిన ఆర్థిక సంవత్సరానిఇకి గాను 1,891.90 కోట్ల రూపాయల మొత్తం రాబడులపై 202.60 కోట్ల రూపాయల నికర లాభాన్ని కంపెనీ నమోదు చేసింది. అంతకు ముందుకు ఆర్థిక సంవత్సరంతో పోల్చితే మొత్తం రాబడులు 6.6 శాతం, నికర లాభం 40 శాతం వృద్ధి చెందిందని లారస్ లాబ్స్ తెలిపింది. ఉత్పత్తుల విస్తరణకు అనుగుణంగా వ్యాపారం గణనీయంగా వృద్ధి చెందిందని కంపెనీ సిఇఒ సత్యనారాయణ చావా తెలిపారు. కొత్త మార్కెట్లలో  యాక్టివ్ ఫార్మా ఇన్గ్రిడియెంట్స్ (ఎపిఐ), థెరాపుటిక్ వ్యాపారం కీలకంగా మారటం ఎంతగానో కలిసి వచ్చిందని అన్నారు. ఆస్పెన్ కోసం ఏర్పాటు చేసిన డెడికేటెడ్ ప్లాంట్ అందుబాటులోకి రావటం సింథసిస్ వ్యాపారం వృద్ధికి దోహదపడిందని పేర్కొన్నారు.
hyderabad (aandhrajyoti bijines) : maarchitho mugisina traimaasikamlo  larus labs prothsaahakara phalitaalanu prakatinchindi. janavari-marchi traimaasikamlo company 466.6 kotla roopaayala mottam rabadulapai 74.3 kotla roopaayala nikara labhanni saadhinchindi. 2015-16 aardhika samvatsaram ide kaalam (53.4 kotla roopaayalu)thoo polchithe nikara laabham 39 saatam vruddhi chendindi. kaga maarchitho mugisina aardhika samvatsaraaniiki gaanu 1,891.90 kotla roopaayala mottam rabadulapai 202.60 kotla roopaayala nikara labhanni company namodu chesindi. antaku munduku aardhika samvatsaramtho polchithe mottam raabadulu 6.6 saatam, nikara laabham 40 saatam vruddhi chendindani larus labs telipindi. utpattula vistaranaku anugunamgaa vyaparam gananeeyamgaa vruddhi chendindani company cie satyanarayana chava telipaaru. kotta marketlalo  active farma ingridients (epi), theraputic vyaparam keelakamgaa maaratam entagaano kalisi vachindani annaru. aspen kosam erpaatu chesina dedicated plant andubaatuloki ravatam sinthasis vyaparam vruddhiki dohadapadindani perkonnaru.